નવસારીમાં છાપરા રોડ ખાતે આવેલા ઓમ રેસિડેન્સી (બંગ્લોઝ) સોસાયટીમાંથી નવસારી એસઓજી (સ્પેશ્યલ ઓપરેશન ગ્રુપ)ની ટીમે ઈન્ટરનેશનલ કોલ સેન્ટર રેકેટ ઝડપી પાડ્યું હતું. ગ્રાહકોને કોલ કરીને લોન અપાવવાના બહાને નાણાં પડાવી લેવાતા હતા. પોલીસે કુલ રૂ. 16,92,935ના મુદ્દામાલ સાથે 8 શખ્સને ઝડપી પાડ્યા છે. જ્યારે 3 શખ્સને પોલીસે વોન્ટેડ જાહેર કરી આગળની તપાસ હાથ ધરી છે. પોલીસે આરોપીના રિમાન્ડ મેળવવાની તજવીજ હાથ ધરી છે. આ કોલ સેન્ટરનું અમદાવાદ કનેક્શન હોવાનું બહાર આવ્યુ છે.